**ΥΠΟΧΡΕΩΣΕΙΣ**

Ομαδοποιούνται σε μακροπρόθεσμες ή βραχυπρόθεσμες ακολουθώντας ένα από τα παρακάτω κριτήρια:

α) τη ρευστότητα της επιχείρησης

β) τη διάρκεια του παραγωγικού της κυκλώματος

* **Μακροπρόθεσμες** είναι οι υποχρεώσεις (απαιτήσεις) για τις οποίες η προθεσμία εξόφλησης (είσπραξης) λήγει μετά από το τέλος της επόμενης χρήσεως**.**
* **Βραχυπρόθεσμες** είναι οι υποχρεώσεις (απαιτήσεις) που, κατά το κλείσιμο του ισολογισμού είναι πληρωτέες (εισπρακτέες) μέσα στη χρήση που ακολουθεί**.**

**Βραχυπρόθεσμες Υποχρεώσεις**

Βασικότερες κατηγορίες

- υποχρεώσεις προς προμηθευτές

- γραμμάτια πληρωτέα,

- βραχυχρόνια τραπεζικά δάνεια,

- οφειλόμενοι μισθοί,

- υποχρεώσεις προς ασφαλιστικούς οργανισμούς,

- φόροι πληρωτέοι,

- μερίσματα πληρωτέα,

- λοιποί πιστωτές,

- οι βραχυπρόθεσμες δόσεις των μακροπρόθεσμων υποχρεώσεων,

- τα δουλευμένα έξοδα χρήσεως,

- τα έσοδα επομένων χρήσεων (προεισπραγμένα),

- προβλέψεις για κινδύνους και έξοδα (βραχυπρόθεσμες)

**Άσκηση 1**

 Αγορά εμπορευμάτων την 13/7/20Χ9 με πίστωση, από προμηθευτές εσωτερικού αντί 150.000 € και από προμηθευτές εξωτερικού προς $150.000 όταν $ = € 1,10. Την 23/9/20Χ9 ο προμηθευτής εσωτερικού μας χρεώνει με τόκους 40.000 €. Στις 15/10/20Χ9 καταβάλλονται $ 100.000 στους προμηθευτές εξωτερικού με ισοτιμία $ = € 1,17. Στην απογραφή της 31/12/20Χ9 διαπιστώνεται ότι $ = € 0,98. Οι προμηθευτές εξωτερικού εξοφλούνται στις 15/2/20Χ10 με ισοτιμία $ = € 0,92. Ζητούνται οι σχετικές ημερολογιακές εγγραφές.

# **Άσκηση 2**

 Αγορά εμπορευμάτων την 1/12/20Χ0 αξίας 59.000 € έναντι γραμματίων. Εκδίδεται γραμμάτιο ονομαστικής αξίας 65.000 € και λήξεως 31/3/20Χ1. Ζητούνται οι σχετικές ημερολογιακές εγγραφές.

**Μακροπρόθεσμες Υποχρεώσεις**

### Ομολογιακά Δάνεια

### α) Μέθοδος Σταθερής Απόσβεσης. Η διαφορά από την υπέρ το άρτιο έκδοση ομολογιών αναγνωρίζεται στο ενεργητικό και αποσβένεται μέσα στο χρόνο αποπληρωμής της ομολογίας.

### Το ετήσιο έξοδο από τόκους αποτελείται από το τοκομερίδιο και την απόσβεση της διαφοράς υπό το άρτιο. Είναι σταθερό σαν ποσό αλλά μεταβλητό σαν επιτόκιο.

Η μέθοδος σταθερής απόσβεσης υιοθετείται από τα Ελληνικά Λογιστικά Πρότυπα

### α) Μέθοδος Αποτελεσματικού Επιτοκίου. Αποτελεσματικό επιτόκιο είναι αυτό που μηδενίζει την Καθαρά Παρούσα Αξία της Ομολογίας και προσδιορίζεται με την έκδοση της. Το ποσό που αντλήθηκε με την έκδοσή της θεωρείται ότι τοκίζεται με το αποτελεσματικό επιτόκιο και προσαυξάνει την αξία της ομολογίας. Το τοκομερίδιο είναι η μοναδική πληρωμή προς τον ομολογιούχο αλλά δεν συμπίπτει με το έξοδο από τόκους της χρήσεως.

### Το ετήσιο έξοδο από τόκους προκύπτει αν πολλαπλασιάσουμε το υπόλοιπο αρχής χρήσεως με το αποτελεσματικό επιτόκιο. Το υπόλοιπο τέλους χρήσεως ισούται με:

### Υπόλοιπο αρχής + Έξοδο από τόκους (Υπόλοιπο Αρχής Χ Αποτελεσματικό Επιτόκιο – Τοκομερίδιο = Υπόλοιπο τέλους χρήσεως.

### Το ετήσιο έξοδο από τόκους Είναι σταθερό σαν επιτόκιο αλλά μεταβλητό σαν ποσό.

Η μέθοδος του αποτελεσματικού επιτοκίου υιοθετείται τόσο από τα Διεθνή Λογιστικά Πρότυπα όσο και τα Ελληνικά Λογιστικά Πρότυπα.

**Άσκηση 1**

 Η ανώνυμη εταιρεία "ΑΒΓ" εκδίδει στη χρήση 1/1/Χ0-31/12/Χ0 ομολογιακό δάνειο, μετατρέψιμο σε μετοχές, ύψους € 100.000.000, διαιρεμένο σε 10.000 ομολογίες, ονομαστικής αξίας 10.000 € η μία και τιμής εκδόσεως 9.000 € εξοφλητέο σε 10 χρόνια. Οι ομολογίες είναι μετατρέψιμες σε μετοχές. Με τη μετατροπή οι ομολογιούχοι λαμβάνουν 700 κοινές μετοχές ονομαστικής αξίας 10 € η μία για κάθε ομολογία. Στη χρήση 20Χ2 μετατρέπονται όλες οι ομολογίες σε μετοχές.

 Διενεργείστε τις σχετικές ημερολογιακές εγγραφές

**ΚΑΛΟ ΔΙΑΒΑΣΜΑ & ΚΑΛΟ ΚΑΛΟΚΑΙΡΙ**